ተኣሊኹ ዝነበረ ጸገማት ምስ ተተኮሰ፤ ወያነ፡ ነቲ ዝመርሖ ዝነበረ ሃገር ገዲፍዎ፡ ካብ ኣዲስ ኣበባ ናብ መቐለ ከይዱ። ምስ ምምጻእ ናይ ኣቢይ ኣሕመድ፡ ከምኡ'ውን ናይ ኣምሓራን ኦሮሞን፡ እቲ ሕቡእ ዝነበረ ውሽጣዊ ነገራት ናብ ቃልዕ ምስ ወጸ፡ ሓዲሽ ክውንነት ተፈጢሩ። እቲ ናይ ዶብ ሕቶ ኣብ መንጎ ኤርትራን ትግራይን እኳ እንተኾነ፡ እቶም ንኣብይ ኣሕመድ ዝደፍእዎን ዝድርኽዎ ዝነበሩ፡ ንዶብ ከምዝሰግራ ገይሮሞ። እቲ ስምምዕ ተኸቲሙ እቲ ኖርማላይዜሺን ሕጂ ይጀማመር ስለዘሎ ከኣ ውዒሉ ሓዲሩ ጉዳይ ዶብ ክዝረበሉን ክፍታሕን እዩ ዝብል ርእይቲ እዩ ዘሎኒ። እንተኾነ እቲ መስርሕ መሊኡ ክሳብ ዝጸሪ ሓደ ሓደ ስክፍታታት ኣሎኒ። ኣብ ታሪኽ 'ገለ ዓይነት ናይ ሰላም ባይታ ዝኸፍአ ውግእ ይፈጥር ኢዩ' ዝበሃል ዘረባ ኣሎ። ስለዚ እቲ ብዶብ ዝተመኽነየ ውግእ ኣብ ሓሶት ዝተመርኮሰ ኢዩ። ኣብ ሕልምታት፡ ዝተመርኮሰ እዩ ነይሩ። እቲ ህዝቢ ካብ ዝሓለፈ ስለዝተማህረን ስለዝነቕሐን ደኣ ውሕስነት ክኸውን ይኽእል እምበር፡ እዞም መንግስታት ገና ኣብ ስልጣን ስለዘለው ብድሕሪ ሕጂ እውን ዝኾነ ነገር ኣይመጽእን እዩ ክትብል ከቢድ እዩ። ግን ንቕሓት ህዘቢ ዋሕስን ዋልታን ክኾነና ተስፋ ንገብር። ናይ ዓሰብ ጉዳይ እንታይ ኢዩ?
